കൊവിഡ് കാലത്ത് കുട്ടികളോടുള്ള ലൈംഗിക അതിക്രമം കൂടി, ഞെട്ടിക്കുന്ന റിപ്പോര്ട്ടുമായി കോട്ടയം ജില്ലാ ഭരണകൂടം കോട്ടയം : അടച്ചുപൂട്ടലിന്റെ കാലത്ത് കുട്ടികളോടുള്ള ലൈംഗിക അതിക്രമം വര്ദ്ധിച്ചതായി ജില്ലാ ഭരണകൂടത്തിന്റെ റിപ്പോര്ട്ട്. മാസങ്ങളായി വീടുകളില് കഴിഞ്ഞിരുന്ന കുട്ടികള് സ്കൂളില് പോകാന് തയ്യാറാകുന്നതിന്റെ ഭാഗമായി സുരക്ഷിതത്വത്തിന് കര്മ പദ്ധതികളും ആവിഷ്കരിച്ചുണ്ട്. ജില്ലയില് ആറു മാസത്തിനിടെ ചൈല്ഡ് ലൈനില് ലഭിച്ചത് 171 പരാതികളാണ്. പൊലീസിനും, ശിശുസംരക്ഷണ യൂണിറ്റിനും പുറമെ ചൈല്ഡ് ലൈന് ടോള് ഫ്രീ നമ്ബരിലൂടെയാണ് ഇത്രയധികം പരാതികള് ലഭിച്ചത്. മാസങ്ങളായി വീടുകളില് കഴിഞ്ഞിരുന്ന കുട്ടികള് അടുത്ത മാസം മുതല് സ്കൂളുകളില് എത്തുന്ന സാഹചര്യത്തില് സംരക്ഷണം ഉറപ്പുവരുത്താന് കളക്ടര് ഡോ.പി.കെ.ജയശ്രീയുടെ മേല്നോട്ടത്തില് പ്രത്യേക കര്മപരിപാടിയും ചൈല്ഡ് ലൈന് ഉപദേശക സമിതി ആവിഷ്കരിച്ചു. നടപടികള് ഇങ്ങനെ സ്കൂളുകളില് കുട്ടികളുടെ സംരക്ഷണം അദ്ധ്യാപകര് ഉറപ്പാക്കണം പോക്സോ നിയമം സംബന്ധിച്ച് പ്രത്യേക പരിശീലനം പഞ്ചായത്ത് ചൈല്ഡ് പ്രൊട്ടക്ഷന് കമ്മിറ്റികള് ഊര്ജിതമാക്കും ഹയര് സെക്കന്ഡറി സൗഹൃദ ക്ലബുകളും സജീവമാക്കും ബാലവേല കുറവ് ബാലവേലയുമായി ബന്ധപ്പെട്ട പരാതികള് ജില്ലയില് കുറവാണെങ്കിലും ബാലവേല വിമുക്ത കോട്ടയത്തിനായി തൊഴില് വകുപ്പിന്റെ നേതൃത്വത്തില് ചൈല്ഡ് ലേബര് സ്ക്വാഡ് പരിശോധന നടത്തും. പട്ടികജാതിവര്ഗ കോളനികളില് താമസിക്കുന്ന കുട്ടികളുടെ സംരക്ഷണവും വിദ്യാഭ്യാസവും ഉറപ്പുവരുത്തുന്നത്തിന് എസ്.സി എസ്.ടി പ്രൊമോട്ടര്മാര്ക്ക് പ്രത്യേക പരിശീലനം നല്കും. കുട്ടികളുടെ സംരക്ഷണത്തിനായി ബന്ധപ്പെടാവുന്ന ഏജന്സികളുടെയും സ്ഥാപനങ്ങളുടെയും ഫോണ് നമ്ബരുകള് രേഖപ്പെടുത്തിയ വിസിബിലിറ്റി ബോര്ഡ് കളക്ടറേറ്റിലും കുട്ടികളുടെ പാര്ക്കുകളിലും സ്ഥാപിക്കും. 6 മാസം, 171 പരാതികള് കൊവിഡ് സാഹചര്യത്തില് കുട്ടികള് നേരിടുന്ന ശാരീരിക, മാനസിക, ലൈംഗിക ആക്രമണങ്ങള് വര്ദ്ധിക്കുകയാണ്. ഇത് പരിഹരിക്കാന് വിപുലമായ കര്മ പദ്ധതികളാണ് രൂപം നല്കിയത് ഡോ.പി.കെ.ജയശ്രീ, കളക്ടര്